Statsminister Anders Fogh Rasmussen præsenterer i dag et nyt ministerhold. Ifølge flere forlydender betyder det, at Nordjylland for endnu en minister. Den konservative himmelstormer, Jakob Axel Nielsen bliver efter alt at dømme ny Transportminister.

Jakob Axel Nielsen skal afløse sin partikollega, Flemming Hansen, der tidligere har meldt, at han ikke genopstiller til Folketinget. Flemming Hansen (K) har siddet som transportminister siden Fogh-regeringen kom til i 2001. Med sin ministerpost følger Jakob Axel Nielsen i sin farfar K. Axel Nielsen fodspor, om end med en anden partifarve. K. Axel Nielsen var socialdemokratisk justitsminister i otte år under først Jens Otto Krag (Soc.dem.) og siden Anker Jørgensen (Soc.dem.). TV2/NORD har meget mere om Jakob Axel Nielsens nye job i dagens udsendelser